मख’नो गोनांदि 30 नं कक्राझार सान्जा जनजाति बिधान सभा बियाबनि इउ.पि.पि.एल. दोलोनि बिजाथि लरेन्स इसलारीया खौरांगिरिनि सिगाङाव बुङोदि दाननैनि गेजेरावनो बि.टि.सि.नि इउ.पि.पि.एल., बि.जे.पि. आरो जि.एस.पि. दोलोनि जथाय सोरखारा गुबुन गुबुन हारि माहारिनि गेजेराव गोजोन खौसेथि आरो जौगासारनायनि थाखाय खामानि मावनायजों लोगोसे बि.टि.आर. गोरोबथानि उनाव रायजो राजाफोरा बि.टि.सि. ओनसोलाव राजखान्थियारी सोलायनाय लुबैदों होननानै बुंबावो।